CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT CONVOCATÒRIA PER AL CURS ACADÈMIC 2007-2008 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/531)
  + [Valencià](/va/acuerdo/531)






Selector de idioma

Leer

* [Español](/es/acuerdo/531)
* [Valencià](/va/acuerdo/531)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT CONVOCATÒRIA PER AL CURS ACADÈMIC 2007-2008[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT CONVOCATÒRIA PER AL CURS ACADÈMIC 2007-2008

Data d'aprovació
:   26/02/2007

Data de publicació
:   28/02/2007

Òrgan competent
:   Vicerector d¿Ordenació Acadèmica i Professorat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=531.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/531)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/531)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT CONVOCATÒRIA PER AL CURS ACADÈMIC 2007-2008&url=https://www.boua.ua.es/va/acuerdo/531)

**Títol:** CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT CONVOCATÒRIA PER AL CURS ACADÈMIC 2007-2008

**Secció:** CONVOCATÒRIES I CONCURSOS

**Òrgan:** Vicerector d¿Ordenació Acadèmica i Professorat

**Data d'aprovació:** dilluns, 26 de febrer de 2007

CONVOCATÒRIA DE CONCESSIÓ DE PERÍODES SABÀTICS PER A PROFESSORS DE LA UNIVERSITAT D'ALACANT  
    
 CONVOCATÒRIA PER AL CURS ACADÈMIC 2007-2008  
    
 D'acord amb les finalitats que la Universitat d'Alacant té encomanades en l'article segon de l'Estatut i amb el contingut de l'article 142, com també amb la normativa aprovada per Consell de Govern, de 20 de desembre de 2002, es convoquen períodes sabàtics en els termes següents:  
    

1. Objecte

  
 Contribuir a la millora de la qualitat docent i investigadora a través dels oportuns intercanvis d'idees i mètodes entre el professorat tant en l'àmbit nacional com internacional.  
 Aquestes llicències, per les quals el professorat d'aquesta Universitat quedaria exempt de docència per tal que puga dedicar-se a la investigació o altres estudis complementaris, es justifiquen en la necessitat d'adaptar els programes d'investigació a les noves exigències que demana la nostra societat, la conveniència d'introduir el professorat en el coneixement dels mètodes docents i investigadors seguits en altres àmbits, molt especialment en els països del nostre entorn, i també d'incorporar-los a les noves tecnologies d'aplicació en el marc universitari.  
    

2. Requisits de participació

  
 Per a participar en aquesta convocatòria, s'hauria d'acreditar el compliment dels requisits següents:  
    
 a/ Acreditar més de 6 anys impartint docència en la Universitat d'Alacant amb dedicació a temps complet.   
 b/ No haver-se beneficiat, en els 5 anys anteriors, de permisos o llicències d'estudis o períodes sabàtics que sumen en conjunt 1 any o més.  
 c/ No haver sigut sancionat disciplinàriament.  
 d/ Tenir l'acceptació prèvia del centre on es pretén dur a terme la labor investigadora o d'estudis.   
    

3. Característiques i condicions

  
    
 Es farà una convocatòria anual. El nombre de períodes sabàtics i la quantia es concediran en funció de les disponibilitats pressupostàries, que s'adjudicaran per concurs. Els sabàtics s'atorgaran per un període mínim de 6 mesos i màxim d'1 any, i amb una dotació econòmica entre 100 i 600 euros mensuals.  
    
 Durant el temps de vigència del període sabàtic, els professors tindran dret a percebre el 100% de les seues retribucions totals. Així mateix, conservaran tots els drets administratius derivats de la situació de servei actiu, llevat dels derivats del compliment de responsabilitats en òrgans de govern unipersonals.   
    
 Amb caràcter preferent, en convocatòries successives, es concediran períodes sabàtics a aquells professors que no se n'hagen beneficiat amb anterioritat.  
    
 Una vegada acabada la llicència, el professor elaborarà, en el termini de tres mesos, una memòria de les activitats realitzades que presentarà en el Vicerectorat d'Ordenació Acadèmica i Professorat.  
    
    

4. Documentació i formalització de les sol·licituds

  
 4.1.   Les sol·licituds es dirigiran al Rector, acompanyades de la documentació justificativa dels requisits assenyalats en el punt 2, i d'un informe del departament sobre la suplència del professor durant el període de concessió de la llicència.  
    
 4.2.   Impresos:  
 Document 1: Sol·licitud amb el vistiplau del Departament i del Vicerectorat d'Investigació, Desenvolupament i Innovació (apartats: 1: Dades del sol·licitant, 2: Dades del centre on es pretén dur a terme la labor investigadora o d'estudis, 3: Objectius de la llicència, 4: “Sabàtics” concedits i gaudits, 5: Informe del Departament i 6: Informe del Vicerectorat d'Investigació, Desenvolupament i Innovació -aquest informe es farà una vegada presentada la instància).  
    
 Document 2: Certificat, expedit pel Servei de Gestió de Personal, que acredite la condició de professor de la Universitat d'Alacant amb 6 anys d'antiguitat a la publicació de la convocatòria.  
    
 Document 3: Admissió en el centre on es pretén dur a terme la labor investigadora o d'estudis.  
    
 4.3.   Els impresos de sol·licitud estaran a la disposició dels interessats en les següents adreces de la Universitat d'Alacant:  
    
 a)    Vicerectorat d'Ordenació Acadèmica i Professorat.  
 b)    A través d'Internet. (Apartat "Última Hora" del web de la Universitat)  
    
    
    
    
 4.4.   Les sol·licituds seran presentades en l'adreça següent:  
    
    
 Universitat d'Alacant  
 Registre General  
 Campus de Sant Vicent del Raspeig  
 Apt. correus 99  
 03615 -ALACANT-  
    
 4.5.   Terminis de presentació de sol·licituds: el termini de presentació de sol·licituds finalitzarà el 26 de març de 2007.  
    
 4.6.   Informació: Vicerectorat d'Ordenació Acadèmica i Professorat.                     Tel. 701436491. A/e: bc.aaciks@vv.ia   
    
    
 5.     Avaluació i resolució  
    
 5.1.   El Rector resoldrà la convocatòria, a proposta de la Comissió d'Ordenació Acadèmica i Professorat.  
    
 5.2.   La Comissió prendrà la decisió tenint en compte el barem següent:  
    
 -        Fins a 3 punts per anys de servei a temps complet en la Universitat d'Alacant. La prestació de serveis a temps parcial es comptabilitzarà com a fraccions d'any, en funció del tipus de dedicació.   
 -        Fins a 2 punts per l'exercici de llocs de gestió, en funció del temps de compliment del càrrec i el percentatge de reducció de la capacitat docent.  
 -        Fins a 3 punts, en funció de l'activitat investigadora, contrastable, realitzada per l'interessat. A aquest efecte s'avaluarà la versió disponible en el Campus Virtual del currículum del sol·licitant. Així mateix, es podrà sol·licitar informe a les agències nacionals o autonòmiques encarregades d'avaluar la investigació.  
 -        Fins a 2 punts pel programa d'activitats del sol·licitant, tenint en compte l'adequació a les necessitats docents i investigadores, presents i futures, del departament, i també de la qualitat i idoneïtat per a ser desenvolupat en el centre receptor.   
    
    
 Amb la finalitat d'optimitzar els recursos disponibles, es tindrà en compte la previsió de despeses per desplaçament i allotjament.  
    
 El Rector, Vicerectors, Secretari General, Degans i Directors de Centre podran beneficiar-se d'un període sabàtic de 6 mesos per cada 2 anys de mandat, amb un màxim d'un any. Aquests períodes sabàtics hauran de dur-se a terme en el termini de 2 anys des que cessa el càrrec. En cas de beneficiar-se d'aquests sabàtics, aquests càrrecs no computaran com a temps dedicat a les labors de gestió per a altres sol·licituds de períodes sabàtics.  
    
    
 5.3.   L'ocultació de dades, l'alteració o qualsevol manipulació de la informació sol·licitada serà causa de desestimació de la sol·licitud.  
    
 5.4.   Termini de resolució: Aquesta convocatòria es resoldrà durant el segon trimestre de l'any 2007.  
    
 6.     Obligacions dels beneficiaris  
    
 6.1.   Complir amb el pla de treball previst en la sol·licitud.  
 6.2.   Presentació en el Vicerectorat d'Ordenació Acadèmica i Professorat dels següents documents justificatius:  
    
 . Memòria de les activitats realitzades, que es presentarà en el termini de 3 mesos, una vegada acabada la llicència.  
 . Justificació de les despeses de desplaçament mitjançant bitllets originals o, si escau, justificant de l'ús de vehicle particular.  
 . Justificació de les despeses d'estada mitjançant factures originals de la despesa realitzada.  
 . Certificat d'assistència, estès pel centre en el qual es duu a terme l'activitat o els estudis.  
    
 6.3.   L'acceptació de la llicència pel beneficiari implica la de les normes fixades en la convocatòria i el compliment dels requisits establits en aquesta.  
    
 6.4.   L'incompliment pels perceptors de les obligacions enunciades implicarà, mentre no es resolga, la inhabilitació per a la percepció d'una altra llicència, sense perjudici de l'obligació de la devolució pertinent.  
    
 6.5.   Si en el temps transcorregut entre la concessió del permís i la incorporació al centre de destinació es modifica el període de benefici de la llicència i el centre receptor, la nova informació s'haurà de remetre al Vicerectorat d'Ordenació Acadèmica i Professorat, amb el vistiplau del departament i, si escau, l'informe d'admissió en el nou centre.  
    
 7.     Forma de pagament  
    
 Abans de començar la llicència es percebrà el 50 % de l'ajuda concedida. Una vegada finalitzat el període de treball i presentat l'informe oportú i els justificants de despeses d'allotjament i desplaçament en el Vicerectorat d'Ordenació Acadèmica i Professorat es farà la liquidació definitiva de l'ajuda.  
    
 La justificació de despeses per una quantia inferior a l'ajuda concedida comportarà la reducció d'aquesta ajuda a un valor màxim equivalent a les despeses justificades, encara que això implique devolució del total o una part de la quantitat rebuda inicialment. En cap cas l'ajuda podrà ser superior a la quantia econòmica concedida en la resolució de la convocatòria.  
    
 Alacant, 26 de febrer de 2007  
 Antonio F. Marcilla Gomis  
 Vicerector d'Ordenació Acadèmica i Professorat





[Carretera Sant Vicent del Raspeig s/n  
03831 Sant Vicent del Raspeig - Alacant  
 Tel. 75 371 6967 - Fax 48 956 4508](https://www.google.es/maps/@99.559186,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12584&trk=tyah&trkInfo=tarId%4P6007767186156%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)